KRAJEVNA SKUPNOST KROMBERK - LOKE

Kromberk, Ulica Vinka Vodopivca 90

5000 Nova Gorica

Datum: 27. 8. 2020

**ZAPISNIK**

10. redne seje Sveta Krajevne skupnosti Kromberk - Loke,ki je potekala dne 27. 8. 2020, s pričetkom ob 18. uri, v Domu Kulture v Kromberku.

**Prisotni**: Damijan Winkler, Aleš Pavlin, Marko Brezavšček, Žarko Leban, Meta Mačus, Sonja Maras Gruntar, Urška Ščuka Buršič

**Odsotni**: Robert Golob, Janez Cuznar

**Dnevni red**:

1. Pregled realizacije sklepov 8. in 9. seje (Žarko Leban)
2. Pregled prejete in oddane pošte (Žarko Leban)
3. Ugotovitve ob ogledu kontejnerskih mest (Damijan Winkler)
4. Sprejem osnutkov pogodb (Marko Brezavšček)
5. Primopredaja ključev Doma kulture (Marko Brezavšček)
6. Problematika zamakanja meteorne vode v naselju Varda (Meta Mačus)
7. Neurejene zasebne zelene površine v Ulici bratov Hvalič (Sonja Maras Gruntar)
8. Praznenje greznic v naselju Loke (Aleš Pavlin)
9. Razno

Uvodoma se k dnevnemu redu dodata točki:

1. Korektnost sej (Marko Brezavšček)
2. Zaraščenost ulic (Marko Brezavšček)

**Ad1:**

Sklep 4 iz 8. seje ni realiziran. Za njegovo izvedbo se zadolži Aleša Pavlin.

Sklep 8 iz 8. seje: Poizvedbo je sprovedel Damijan Winkler. O neurejenosti stanovanjske hiše se obvesti Mestno redarstvo MO Nova Gorica.

Sklep 9 iz 8. seje je bil realiziran.

Sklep 1 iz 9. seje, da se rešetka postavi, ostane.

Sklep 5 iz 9. seje je delno realiziran. Drugi del je opredeljen v sklepu 5 iz 10. seje.

Sklep 6/7 ni realiziran. Damijan Winkler uredi pot.

Ostali sklepi 9. seje so bili realizirani.

**Ad2**:

Predsednik Svetu KS predstavi prihodke za tekoče leto od oddajanja Doma Kulture v najem.

**Sklep: Preuči se možnosti znižanja plačila stroškov glede na zmanjšan obseg dela.**

Predsednik predstavi pismo s strani člana sveta z vprašanji o delovanju Sveta KS.

**Sklep: Delamo transparentno, vsi podatki so razvidni iz zapisnikov sej.**

Predsednik predstavi dopis o postavitvi varnih točk v KS.

**Sklep: Kot varno točko se določi OMW, Bar Ajševica, Tina Sedmak, s. p., Loke 40, ki je odprt vsak dan od 6 do 22 ure.**

Predsednik predstavi prošnjo krajana za ureditev makedamske ceste do hiše na naslovu Loke 5.

**Sklep: Damijan Winkler uredi pot z reskanim materialom.**

Predsenik predstavi prošnjo za postavitev javne razsvetljave na Ulici Vinka Vodopivca 156.

**Sklepa: Na MO Nova Gorica se pošlje predlog. Meta Mačus se pozanima ali obstaja interes za postavitev mankajoče javne razsvetljave na ulici Damber.**

Predsednik predstavi odgovor MO Nova Gorica na dopis KS v zvezi z odstranitvijo žive meje.

**Sklep: MO Nova Gorica se zaprosi, da čimprej pristopi k izvedbi.**

**Ad3**:

Damijan Winkler je povedal, da so si ogledali 17 kontejnerskih mest. V pogovoru z Jasno Kovšca je bilo dorečeno, da se v tem letu uredijo štiri.

**Ad4:**

Marko Brezavšček Svetu KS predstavi Pogodbo o delu za upravljanje, čiščenje in urejanje Doma kulture Kromberk - Loke sklenjene med KS in Danilom Pavlin s.p.

**Sklep: Svet KS potrdi osnutek pogodbe. V roku enega tedna Marko pripravi čistopis pogodbe in jo ponudi Loredani v podpis. V kolikor Loredana pogodbe ne podpiše v roku enega tedna se poišče novega izvajalca del, v tem času pa dom zapre.**

Marko Brezavšček Svetu KS predstavi Pogodbo o upravljanju Športnega parka Kromberk - Loke sklenjene med KS in ŠTD.

**Sklep: Svet KS potrdi osnutek pogodbe. V roku enega tedna se pogodbo podpiše.**

**Ad5**:

Marko Brezavšček pove, da so bili ključi Doma Kulture v Kromberku prevzeti. En komplet ključev je ostal pri Loredani.

**Sklep: Do naslednje seje se naredi razpored ključev in se jih razdeli uporabnikom. Sestavi se pravilnik o uporabi ključev.**

**Ad6:**

Meta Mačus predstavi problematiko zamakanja metorne vode v naselju Varda.

**Sklep: Vlogo g. Bijukliča se posreduje pristojnim službam na MO Nova Gorica.**

**Ad7**:

Sonja Maras Gruntar predstavi tri neurejene zasebne površine v Ulici bratov Hvalič.

**Sklep: Na ustrezno inšpekcijsko službo se pošlje dopis za vse tri lokacije, lastnikom se pošlje dopis v vednost.**

Opozori tudi na zapuščeni avtomobil na Ulici bratov Hvalič.

**Sklep: Dušanu Bremcu se pošlje urgenco za ogled in ukrepanje.**

**Ad8:**

Žarko Leban pove, da en stanovalec v Lokah sprašuje glede praznenja graznic.

**Sklep: Greznice v naselju Loke bodo po planu praznili januarja 2021. Kdor ne mora počakati do tedaj mora za praznenje poskrbeti sam.**

**Ad9:**

Urška Ščuka Buršič pove, da je Katarina Vuga opozorila na težave zaradi točno določenega števila glasila Stran.

**Sklep: Sprejme se predlog Katarine Vuga, da v bodoče glasilo Stran obsega od 16-24 strani.**

Marko Brezavšček pove, da je potrebno Dom Kulture čimprej opremiti z videonadzorom.

**Sklep: Pridobi se še dve ponudbi za postavitev videonadzora Doma Kulture v Kromberku.**

Žarko Leban opozori na nevarnosti vključevanja v promet z makedamske ceste na parcelni št. 1180/16, k. o. Kromber.

**Sklep: Direkciji za infrastrukturo se pošlje dopis s katerim se jih obvesti na nevarnost.**

Marko Brezavšček je predal predseniku Osnutek pravilnika o oddajanju prostorov v Domu Kulture v najem.

**Sklep: Do naslednje seje se pravilnik pregleda in pripravi za potrditev.**

**Ad10:**

Marko Brezavšček opozori na korektnost sej.

**Sklep: Člane Sveta KS se opozorjeni na 4. točko 15. člena Poslovnika Mestnega sveta MO Nova Gorica, ki govori, da je svetnik dolžan varovati podatke zaupne narave.**

**Ad11:**

Marko Brezavšček predstavi problematiko zaraščenosti ulic.

**Sklep: Koncesionarja se obvesti, da pristopi k obveščanju lastnikov kritičnih območij.**

Seja zaključena ob 21.30 uri.

Predsednik sveta KS Kromberk - Loke

Žarko Leban l. r.